životné poistenie s investičnou zložkou – čo mi kryje?
obsahuje okrem krytia rizík aj spomínanú investičnú zložku. je možné si nastaviť rôznu škálu krytia rizík od kritických chorôb, cez rôzne úrazy, zlomeniny, až napríklad po denné odškodné či pn-ku. keďže je tu investičná zložka, je možné zo zmluvy získať aj zhodnotené peniaze, čiže to, čo tam navkladáte, môžete po čase aj vybrať a v závislosti od výberu poisťovne aj bez poplatkov.
záleží od poisťovne a samozrejme typu produktu. poplatková štruktúra sa líši od poisťovne k poisťovni. v niektorých poisťovniach sú poplatky len 10 rokov, čiže po desiatom roku vyberáte bez poplatkov – to, čo ste vložili (a aj viac v závislosti od zvolenej stratégie investovania) dostanete naspäť. v iných poisťovniach sú poplatky 30 rokov, čiže až po tridsiatom roku vyberiete bez poplatku. a v niektorých ďalších poisťovniach sú poplatky po celé obdobie trvania zmluvy, to znamená, že nikdy nevyberiete to, čo ste tam navkladali, ale menej.